പ്രളയമേഖലയില് ലീഗല് സര്വീസസ് കമ്മിറ്റിയുടെ സഹായം പൊന്കുന്നം: കുറുവാമൂഴിയില് ആറ്റുപുറമ്ബോക്കില് താമസിക്കുന്ന പ്രളയബാധിതരായ 18 കുടുംബങ്ങള്ക്ക് താലൂക്ക് ലീഗല് സര്വീസസ് കമ്മിറ്റി സഹായം നല്കി. ക്യാമ്ബില് ആഹാരം പാകം ചെയ്യുന്നതിനുള്ള അലുമിനിയം പാത്രങ്ങളും കുട്ടികള്ക്കും മുതിര്ന്നവര്ക്കുമുള്ള പുതുവസ്ത്രങ്ങളുമാണ് വിതരണം ചെയ്തത്. ലീഗല് സര്വീസസ് കമ്മിറ്റി ചെയര്പേഴ്സണും ജുഡീഷ്യല് ഒന്നാം ക്ലാസ് മജിസ്ട്രേട്ടുമായ രശ്മി ബി. ചിറ്റൂര് കാഞ്ഞിരപ്പള്ളി പഞ്ചായത്ത് പ്രസിഡന്റ് കെ.ആര്. തങ്കപ്പന് സഹായവസ്തുക്കള് കൈമാറി. പഞ്ചായത്തംഗങ്ങളായ വി.എന്. രാജേഷ്, പി.എ. ഷെമീര്, വി.പി. രാജന്, ബിജു ചക്കാല, റാണി ടോമി, നിസ സലീം, സിന്ധു സോമന്, അഭിഭാഷകരായ എം.കെ. അനന്തന്, ബോബന് മണ്ണാറാത്ത് തുടങ്ങിയവര് പങ്കെടുത്തു.